Broj:0103-1004/20

Dana:22.10.2020. godine

 Na osnovu člana 57. Zakona o osnovnoj školi (»Sl. novine **Srednjobosanskog kantona «** br.11/01,17/04), Kriterija i procedura za zbrinjavanje nastavnika koji ostaju bez dijela nastavne norme, proglašenje tehnološkog viška u osnovnim i srednjim školama u SBK, broj 01-30-534/20 od 28.7.2020.godine i Saglasnosti Ministarstva obrazovanja, nauke, kulture sporta SBK-a, broj: 03-30-3/2020-175-1 od 06.10.2020.godine Pravilnika o postupku prijema radnika u radni odnos u Osnovnoj školi „Vitez“ Vitez , Odluke Upravnog odbora broj: 0505-991/20 od 19.10.2020.godine, OŠ „Vitez“ Vitez raspisuje

**JAVNI KONKURS**

**za popunu upražnjenog radnog mjesta**

 **I Raspisuje se javni konkurs za popunu upražnjenog radnog mjesta :**

1. LOGOPED – 1 izvršilac na neodređeno vrijeme

**Uslovi konkursa:**

**I** Pored općih uslova predviđenih Zakonom o radu („Sl. novine FBiH“, broj: 26/19,89/18), kandidati trebaju ispunjavati i uslove u pogledu stručne spreme propisane Zakonom o osnovnoj školi (''Sl. novine SBK'', broj:11/01, 17/04) Pravilnikom o unutrašnjoj organizaciji i sistematizaciji poslova OŠ „Vitez“ Vitez: -VSS – VII stepen stručne spreme (ili II stepen bolonjskog ciklusa) za logopeda ili surdoaudiologa ili defektologa logopeda.

**II**  Opis poslova i radnih zadataka za pomenuto radno mjesto:

 Logoped se bavi prevencijom, dijagnostikom i rehabilitacijom poremećaja komunikacije, jezika, govora i glasa. Spomenuti poremećaji uključuju premećaje izgovora, poremećaje fluentnosti govora (mucanje i brzopletost) jezične poremećaje , usporeni jezični razvoj, afazije i druge neurogene poremećaje jezika i govora, poremećaje pisanog jezika (dyslexia, dysgraphia), poremećaje koji otežavaju matematičko i logičko rezoniranje (akalkulia) i poremećaje glasa (funkcionalnih uzroka, posljedice trauma i organskih oštećenja).

Opis poslova: Logopedska opservacija i dijagnostika , logopedske vježbe, pripreme tehničkih sredstava, pripreme jezičkog i didaktičkog materijala, logopedska dokumentacija, rad sa roditeljima i drugi poslovi. Logoped obavlja i druge stručne poslove u skladu sa profilom stručne spreme i odrdbama preciziranim Ugovorom.

 III   Kandidati trebaju obavezno dostaviti:

* Prijavu koja sadrži sljedeće elemente: ime i prezime, adresa stanovanja, broj telefona/mobitela, e-mail adresu, naziv radnog mjesta na koje se kandidat prijavljuje, naziv dnevnih novina ili Web stranice škole u kojim je konkurs objavljen s datumom objave i spiskom priložene dokumentacije. Prijava mora biti svojeručno potpisana.
* Biografiju, svojeručno potpisanu,
* Izvod iz matične knjige rođenih,
* Uvjerenje o državljanstvu,
* Diplomu o završenoj odgovarajućoj stručnoj spremi,

IV    Uz prijavu na konkurs, kandidati su dužni priložiti isprave i dokaze u originalu ili ovjerenoj kopiji koja ne može biti starija od 6 mjeseci.

V Prioritet kod zapošljavanja imaju kandidati koji su proglašeni tehnološkim viškom u školama SBK i kandidati sa nepotpunom normom sa statusom na neodređeno vrijeme u školama SBK, u skladu sa odredbama Kolektivnog ugovora za djelatnost osnovnog školstva u SBK (Sl. novine SBK 9/20). Kandidat koji se u prijavi na javni konkurs poziva na pravo prioriteta treba dostaviti:

* Rješenje ili potvrdu o proglašenju tehnološkog viška
* Bodovnu lista utvrđenu prilikom proglašenja tehnološkim viškom
* Dokaz o dužini radnog staža u obrazovanju nakon sticanja stručne spreme (dokaz iz PIO/MIO)

Sve isprave i dokaze kandidati su dužni priložiti u originalu ili ovjerenoj kopiji koja ne može biti starija od 6 mjeseci.

**VI**  Prednost pri zapošljavanju, pod jednakim uslovima, imaju kandidati koji ostvaruju prava u skladu sa Zakonom o pravima boraca i članova njihovih porodica, Zakona o pravima demobilisanih boraca i članova njihovih porodica i Zakona o posebnim pravima dobitnika ratnih priznanja i odlikovanja i članova njihovih porodica, uz obavezu pozivanja na poseban zakon. Prednost pri zapošljavanju kandidati dokazuju odgovarajućim dokumentima od zakonom mjerodavne institucije (potvrda, uvjerenje i sl.) koje prilažu prilikom prijave na javni konkurs, pozivajući se na posebni zakon prema kojem imaju prednost.

VII Razmatrat će se samo one prijave kandidata prijavljenih na konkurs koje su podnesene pravovremeno i koje su potpune, te koji ispunjavaju formalne uvjete iz konkursa.

 Nepotpune i neblagovremene prijave neće se uzeti u razmatranje.

 VIII  Komisija za provođenje javnog konkursa obavijestit će kandidate čija dokumentacija nije potpuna, blagovremena i ne ispunjava formalne uslove konkursa, putem elektronske pošte .

IX Kandidati koji ispunjavaju uslove konkursa obavezni su pristupiti pismenom ispitu i usmenom intervju, a o terminu pismenog ispita i intervjua bit će obaviješteni putem web stranici škole https:// [www.osvitez.com](http://www.osvitez.com), a kandidati koji ne pristupe  ispitu u zakazano vrijeme, smatrat će se da su odustali od prijave na javni konkurs. Kandidati iz prava prioriteta iz stava V ovog konkursa trebaju pristupiti samo intervju na kojem će se sa njima obaviti razgovor s ciljem upoznavanja i utvrđivanja općih osobina i motiviranosti za rad u ovoj školi , navedeni kandidati se ne ocjenjuju i automatski se uvrštavaju na listu uspješnih kandidata sa nazanakom da se primaju sa pravom prioriteta. Pomenuti kandidati će telefonskim putem biti pozvani na razgovor u školu , a na poziv dužni su se odazvati.

 X    Pismeni dio ispita polaže se u vidu testa. Pitanja iz pismenog dijela ispita odnose se na znanje iz djelatnosti odgoja i obrazovanja i važećih pravnih propisa vezano za obrazovanje u SBK. Kandidat koji ne pristupi pismenom dijelu ispita isključuje se iz dalje procedure i smatrat će da je odustao od prijave na Javni konkurs.

Kandidat koji ne pristupi pismenom dijelu ispita isključuje se iz dalje procedure i smatrat će da je odustao od prijave na Javni konkurs.

XI Izbor kandidata vršit će se na osnovu Pravilnika o postupku prijema radnika u radni odnos u Osnovnoj školi „Vitez“ Vitez i Kolektivnog ugovora za djelatnost osnovnog školstva u SBK (Sl. novine SBK 9/20).

XII Visina plaće utvrđuje se u skladu sa važećim Kolektivnim ugovorom za djelatnost osnovnog školstva u Srednjobosanskom kantonu.

XIII Obavijest o prijemu u radni odnos izabranog kandidata zajedno sa Odlukom o prijemu i Listom uspješnih kandidata sa bodovima svim kandidatima dostavlja se putem e-maila ili poštom u roku od osam dana od dana donošenja Odluke. Dostava naprijed navedenog svim kandidatima smatra se obavljenom istekom osmog dana od dana prijema putem elektronske pošte (e-mail adrese kandidata) u kojem teče i vrijeme za žalbu, a ukoliko je dostavljanje poštom rok za žalbu je 8 dana od dana prijema.

XIV  Mjesto obavljanja rada i radno vrijeme: centralna škola u Vitezu i područna škola u Kruščici.

Radno vrijeme je 8 sati dnevno.

XV  Kandidatima se neće vraćati dokumentacija i mogu ih podići lično 30 dana nakon isteka roka za žalbu.

XVI Izabrani kandidati obavezni su prije stupanja na posao dostaviti , dostaviti liječničku potvrdu, mjerodavne javne zdravstvene ustanove, o psihofizičkoj, radnoj sposobnosti te nalaz na zarazne bolesti i ovisnosti , uvjerenje o nekažnjavanju i uvjerenje da se protiv kandidata ne vodi krivični postupak (ne starije od 6 mjeseci).

XVII Obavijest o javnom konkursu se objavljuje u dnevnim novinama „Oslobođenje“ , a puni tekst javnog konkursa na web stranici škole https://[www.osvitez.com](http://www.osvitez.com), oglasnoj ploči škole. Obavijest o raspisivanju javnog konkursa obavezno se dostavlja i nadležnoj službi za zapošljavanje.

XVIII Obavijest o vremenu i mjestu održavanja pismenog ispita i intervjua, najmanje dva dana prije održavanja će biti objavljena na web stranici škole https:// [www.osvitez.com](http://www.osvitez.com) Dodatne obavijesti u vezi konkursa mogu se dobiti putem  kontakt telefona 030 710-998, kod sekretara škole.

XIX Javni konkurs ostaje otvoren 8 (osam) dana od dana objavljivanja.

Pismene prijave sa potrebnim dokumentima dostavljaju se isključivo putem pošte, Komisiji na adresu: Osnovna škola "Vitez" Vitez, Josipa Kurevije bb, 72250 Vitez , u zatvorenoj koverti, s naznakom “NE OTVARATI – PRIJAVA NA JAVNI KONKURS”

**Dostavljeno: Direktor**

1x Web stranica škole

1x Služba za zapošljavanje SBK \_\_\_\_\_\_\_\_\_\_\_\_\_\_\_\_

1x Oglasna tabla škole Imamović Armin

1x a/a